
Miroslav Vanino D. I.: 


Aleksandar Komulović 
(1548.—1608.) 


.. Znamenitog ovoga Hrvata uveo je tako rekavši u veliki 
svijet Isusovac Pavao Pierling, rođeni Rus, u svojim 
umnim diplomatskim studijama o odnošajima Rusije i ruskih 
vladara s evropskim Zapadom, napose sa Svetom Stolicom.1) 
Pierling je otkrio i izdao najveći dio povjesnih spomenika, koji 
osvjetljuju Komulićev diplomatski rad u službi Svete Stolice,2) 
pa je na temelju tih spomenika najopširnije dosad pisao o Ko- 
muliću. Od Hrvata su nešto malo napisali o našem predmetu 
Črnčić,) Rački,+) Marković,48) a spominju ga biblio- 
grafiSouthwell(1675.),Kukuljević,šafafik,Som- 
mervogelidr, teliterarni historičari Appendini,Bog- 
danović (»Pregled«, 8. izd.). Letimice ge dotakao Komulovi- 
ćeva rada kao vizitatora i kao papinskog poslanika von Pa- 
stor u svojoj klasičnoj »Povijesti Papa« (sv. IX. i XI.). 

Uzani okvir jednog kalendara, namijenjenog širim sloje- 
vima, ne dopušta da u tančine prikažemo rad Aleksandra Ko- 
mulovića kao papinskog delegata u Erdelju, Moldaviji, Polj- 
skoj i Rusiji; mi ćemo tok ove diplomatske misije, na osnovu 
majstorskog Pierlingova prikaza, ocrtati s nekoliko oštrih po- 
teza, dok ćemo se nešto dulje zabaviti kod Komulićeve vizita- 
cije katolika turske carevine, osobito južnih Slavena, i posve 
kratko se zaustaviti kod njegova rada, otkad je stupio u Isu- 
sovački red: oba su ova odsjeka njegova života slabo ili ni- 


1) Papeset Tsars (1547—1597). Paris 1890 (8% str. 514), pa 
opet u La Russie et le Saint-Si&ge. Etudes diplomatiques. U 
svesku drugom (Paris 1897) str. 332 ss. ponovio je Pierling gotovo do- 
slovno, što je iznio u »Papes et Tsars«. 

2) L. Komulovića izvještaj i listovi o poslanstvu njegovu u Tursku, 
Erdelj, Moldavsku i Poljsku. STARINE XIV (1882) str. 83—124. — Novi 
izvori o L. Komuloviću. STARINE XVI (1884) str. 209—251. — Euze- 
bijeFermendžin objelodanio je dva kraća spisa Komulovićeva u Acta 
Bosnae (1892) str. 337—8340, druga je četiri spisa spremio za tisak već 
g. 1896., ali su izašla istom g. 1918. u STARINAMA XXXVI. str. 7—80. 
— Theiner je izdao jedan spis u Mon. Slav, Merid. II, 86—87. — 
Veress je pretiskao neke spomenike, koji se odnose na Erdelj i Mol 
davsku (Mon. Vatic., Ser. II. tom. 3., Budap. 1909). — Piscu je ovoga 
članka pošlo za rukom, da otkrije niz spisa, koji se odnose na apostolsku 
vizitaciju izvršenu od Komulovića s o. Tomom Raggiem, o čemu gl. 
VRELA I PRINOSI 38 (1983) str. 155—156. Osim toga našao je pisac jedno 
Komulovićevo pismo iz Dubrovnika, jedno njegovo izvješće generalu Isu- 
sovačkog reda Klaudiju Aquavivi, pa neku vrstu oporuke pisane u Du- 
brovniku, napokon i pismo Mateja Albertia Komuloviću (Trogir 
29. I. 1607.), koje će s komentarom izaći u 5. br. Vrela i Prinosa (1935.). 

3) »Najstarija poviest krčkoj i t. d. biskupiji«. 

4) STARINE XIV (1882) str. 83—86. 

4a) Slaveni i Pape II (1904) str. 92—98. 


= ==—===———————————————--._—_—__ŽŽŽ.—. 
Pretiskano iz kalendara »NAPREDAK« za godinu 1956. 

kako poznata, a mi ih osvijetljujemo novim izvorima. (Dosad 
neizdane izvore označujemo zvjezdicom.) 

Naravna veličina. 


Aleksandar se Komulović rodio u Splitu g. 1548.,5) od pa- 
tricijske (vlasteoske) porodice Petrak, koju hrvatski pjes- 
nikJeronimKavanjin (1640.—1714.) s pohvalom spomi- 
nje u poznatom pjesmotvoru »Bogatstvo i Ubožtvo« (Pjev. 6.). 





5) Tu godinu ima popis članova »Ilirske Akademije« u Rimu 
1603/1604, a do nje dolazimo i po tom, što je Komuloviću bila 51 godina, 
kad je 1. IV. 1599. stupio u Isusovački red. 1. Pierling uzima, da se K. 
rodio 1548 (La Russie et le Sain-Sičge II, 8338). 


A2 


122. Ljude vriedne od Petraka, 
Komulović ki se zvaše, 
Za pobrojit nemam traka; 
Njiha pisma er se užgaše, 
I velika kuga strašna 
Sve pomete neizbašna. 


I 


128. Znam, da i oni biše knezi 124. Vidju Lehsandra u toj kući 
Negda Braškom na otoku, Ki bi Papam me'u Slavi 
Hrabreniti i vitezi Obhod mudar i izući, 

I u trku i u skoku, Ki nam crkvu poizpravi 

Ter kad bi se htieli biti, I krstjanski nauk prini 

Srcem; snagom vrloviti.: Slavski, bolje nek dotle ini. 
(Pjevanje šesto, kitice 122. 125, 124, — Izdao Kukuljević u Zagrebu, 1861. — O 


Kavanjinovu vrlo zanimljivom pjesmotvoru, u 50 pjevanja s 32.658 stihova, gl, Bogdanović 
Pregled hrvaiske i srpske književnosti, knj. 1., 5 izd, 1953. str. 250 —231). 

.O mladosti našeg Aleksandra ne zna se ništa, a o školo- 
vanju samo to, da je prije stupanja u Isusovački red učio fi- 
lozofiju i teologiju. Godine 1576. primljen je za člana Zboru 
kod hrvatskoga gostinjca i crkve sv. Jeronima u Rimu. Ima- 
jući na umu činjenicu, da je mnogim našim siromašnim a vri- 
jednim mladićima nemoguće steći višu obrazovanost, pokre- 
nuo je pitanje, da se gostinjac kod sv. Jeronima pretvori u 
kolegij za Hrvate, kakve je osnivao Papa Grgur XIII. za raz- 
ne narode; ali Komulovićeva misao naiđe na otpor u ostalih 
članova bratovštine i propade. Bratovština ga je ipak pomogla, 
kad je zaiskao potporu, da izda na hrvatskom jeziku svoj 
»Nauk kršćanski«, doznačivši mu 4. veljače 1582. za tisak 
svotu od 20 škuda.5) Knjiga je iste godineT) tiskana latinicom 
kod Zannettia u Rimu pod naslovom »Nauk krstianski«. 
Komulović je izdao još jednu knjižicu, koja nosi naslov »Zrcalo 
od ispoviesti«. O obadvije donijet će podatke »Vrela i Prinosi« 
sv. 5. još ove godine 19835, 


* 


Komulović je oko g. 1580. bio dobro poznat bosanskim 
katolicima, on je u njih uživao i neki ugled, valjda stoga, što 


je bio u službi kardinala Julija Santoria (»Santa Seve- 


6) Rimske škude bile su od zlata. 

7) U Kukuljevića (Bibliografia Hrvatska) pogrješna je g. 1580. 
Krivo je također, što Kukuljević veli, da je »Nauk kršćanski« sastavljen 
po Bellarminu; očito je mislio Bellarminovu Dottrina christiana, no 
ta je izašla istom g. 1597. — Kardinalski Zbor de Propaganda Fide na 
sjednici 27. veljače 1624. zaključio je, neka vještaci pregledaju Komulo- 
vićev prijevod, pa će se kršćanski nauk iznova tiskati u dovoljnom broju 
»ilirskim slovima«, t. j. glagolicom. Isti je Zbor na molbu trogirskog bi- 
skupa Jordana pretresao pitanje tiska »kršćanskoga nauka« na svojoj 
sjednici 8. listopada 1625. i naložio, da se tiska, i to latinskim pismenima, 
(*Acta S. Congr. de Prop. Fide 1624. i 1625.). Nije poznato, da li je taj 
nalog Propagande izvršen. G. 1628. tiskao je Rafael Levaković kod Pro- 
pagande »Kršćanski nauk« glagolicom. Trebalo bi ispitati, postoji li kakva 
veza između toga izdanja i Komulovićeva prijevoda. 

rina«), protektora Ilirika (Pierling II. 338.). Kad je naime 
stonski biskup fra Bonifacije g. 1581. svršio apostolsku 
vizitaciju »u kraljevstvu bosanskom i u Ercegovini i u dielu od 
Hrvata (t. j. u Srijemu!) i srbske zemlje i Podunavia«, biskup 
bosanski fra Anto Matković s Franjevcima i narodom 
otpremiše iste godine Papi Grguru XIII. tri hrvatska, bosan- 


čicom pisana pisma, po 
jedno iz Sarajeva (2. V.), Z A R # A L O 
iz Donje Tuzle (6. VL) i ' 3 

iz Olova (11. VL) ,iutimn OD ISPOVIESTI 


pismima smjerno i usrdno 

zahvališe »Njegovoj Sveti- Za onieh , Koife cefto Ifpovidayu) 
nji«, što im je poslao »PO- i mnoge drugge ftvari tumacene 
hodioca«,: te zamoliše, da i floxene po P. Otcu Aleffan- 


bi im, kako kažu »dopu- d Ke 
Mende. ženi ru Komulovichia Popu od 
stio za naše potrebe crkov Druxbe ISVSSOVE. 


ne i duhovne« i »potvrdio 
aa - --_--—o-————- 


i blagoslovio. ... Aleksan- PEGCHIODICONFESSIONE 


dra Komulovića Dalmati- i: 
s Ž a Per coloro, i guels fpeffo f# Confelfano) 
na, koi stoti u koleđiu Đer- C € molre alire cofe , tradorte , e compofte 


maniku, za našega proka- dal R. P. Alffandro Comuleo , 
ratura, neka naše stvari Sacerdore della Compagnia 
proviđa i opra(v)la pri di GIESV. 
Svetinji tvoioi«... »ere 


ćemo njiemu čestokrat pi- 
savat« (Acta Bosnae pp. 
814. 315. 319.). Ne znamo, 
zašto i koliko je vremena 
Komulović boravio u rim- 
skom Njemačkom Kolegiu 
(Collegium Germanicum 
et Hungaricum). Gojenac 
kolegija nije mogao biti 





već s toga razloga, što je IN ROM A, 

bio »Dalmatin«, a Dalma- — Appreffo Bartolomeo Zannetti. 
tinci se nisu mogli primiti M. DC. XL 

ti zavod. Svakako se učini- oso mrve lui s ii 
la iznimka već.u tome, što Con Licenza da Superiori , 


mu se dopustilo stanovati 
u kolegiju. U Germaniku 
je tada bio rektor glasoviti 0. Mihovil Lauretanus, za 
koga je Kašić držao da je rodom iz Zadra, (* Kašić u pi- 
smu Lorenziniu 20. X. 1610.), pa bi se: smjelo nagađati, 
da je Lauretanus pružio Komuloviću gostoprimstvo s obzirom 
na to, što su bili zemljaci, a moglo bi biti, da je to učinio i iz 
obzira prema kardinalu, u čijoj je službi Komulović bio. Bilo sad 


Naravna veličina. 


kako mu drago, svakako ostaje nerazjašnjeno, zašto nije Ko- | 


mulović »stojao« kod sv. Jeronima. 
* 

. Godine 1584. otvorila mu je Sveta Stolica široko polje rada 
povjerivši njemu i Isusovcu Tomi Raggiu, prvom rektoru 
»Iirskoga Kolegija« u Loretu, zadaću da kao apostolski vizi- 
tatori obađu katolike turske carevine od Albanije do Carigra- 
da u vidu reforme klera i vjernika. Dvama pismima od 10. 
siječnja 1584. Papa im je Grgur XIII. dao velika ovlašćenja, da 


mogu, što je potrebno za 
Pa A R € A S O reformu, naređivati i sa- 
QL mim nadbiskupima, bisku- 
ODISPOVIESTI pima i eksemptnim  redo- 
: : : vima; mogu podizati župe 
(Za onieh, Koife cefto Ifpoviedayu) i postavljati župnike uz 
i mnoghe drugha ftuari tumacene, = privolu ordinarija i t. d. 
i slokenz po P.Owsu Alelsandru Na početku g. 1584. 
Komulovichia Pepu_od krenuše vizitatori iz Rima 
Drazba ISVSSOVE. preko Ancone (Jakina), 
Nuađodanaje Pilan Martuaska sloxenao Hvara i Dubrovnika u 
. po jednomu Redonmiku Pisekomn . Albaniju, ponesavši uz mi- 
a gale i razne knjige još 
SPECCHIO DI CONFESSIONE mnogo nabožnih predme- 
(per coloro , i quali fpeiTo fi Contelfano) ta, kojima će darivati sve- 
e moltealtre cole, tradotte, e compo- = ćenike i narod. U Rimu su 
fte dal R. P. Alelfandro Cumulco, dali otisnuti 500 katekiza- 
Sacerdote della Compagnia di ma na albanskom jeziku. 
ESV. Pratila su ih tri Albanca: 
sa : m svećenik Duka Arma- 
ni, koji je g. 1590. postao 
skadarski biskup, jedan 
đak Ilirskog Kolegija i još 
jedan školovani Albanac, 
koji će toga đaka pomagati 
u poučavanju. 

Vizitaciju = započeše 
Raggio i Komulović u L e- 
šu (Alessio), gradu isto- 
imene biskupije, te obađo- 

uo še nadbiskupiju dračku 
IN VENETIA, M.DCC.IVi barsku s područnim 
Si venda da Bortolo Occhi Libraro su la biskupijama. Nakon što su 
Rina de'Schianom, Con Ligenza de'Suyp. pohodili kraj s ovu stranu 
dukađinskih planina, sa- 
. zvaše sinodu, kojoj su 
prisustvovali biskupi sapatski, leški i skadarski, generalni 
vikar barskog nadbiskupa i kustos šest preostalih Franj evačkih 
samostana. 
Idući dalje u Srbiju stigoše u Prizren (»Petropolis«), 
gdje ih je iznenadio križ, što se kočio vrh crkve. Vizitatori su 
se tome s pravom čudili, jer Turci inače na svom području nisu 








Naravna veličina. 

trpjeli toga kršćanskoga znaka. U Skoplju je bilo samo 60 
katolika s jednim kapelanom, koji je pomagao kršćanske suž- 
njeve. čini se da je Raggio u Skoplju zatražio nov carski fer- 
man, koji je doista i dobio posredovanjem francuskog pokli- 
sara kod Visoke Porte. Ferman je izdan u Carigradu 6. svibnja 
1584., a upravlja ga sultan »sandžacima Skoplja i Skenderije 
i Elbasana te kadijama i eminima« rečenih sandžaka, kojima 
veli; »Čim vam stigne moj carski znak, znajte, da je francuski 
poklisar, koji je tu kod moje uzvišene Porte, poslao (svog čo- 
vjeka) istoj mojoj Visokoj Porti te mi saopćio, kako glavar fra- 
načkih fratara, nosilac moje carske zapovijedi, po: imenu Toma 
sina Pavla Raggio, fratar u Skoplju i u Skenderiji, Albaniji i 
Crnegore i u drugim mjestima, gdje se nalaze latinski fratri i 
crkve po njihovom starom običaju i zakonu, hoće da ide vršiti 
vizitaciju ...« Sultan dalje nalaže sandžacima i ostalim naprvo 
spomenutima, neka ne dopuste nikome da Raggia i »njegove 
ljude« smeta u vizitaciji. Tan 


Dosad se nije našlo opširno izvješće o tom dijelu apo- . 


stolske vizitacije, pa smo. upućeni na izvadak iz njega.5) Za 
500 duša u četiri sela skopske Crne gore vrši duhovnu službu 
jedan kapelan. Ovo mjesto, kaže izvadak, bilo bi podesno za 
»školu u obliku kolegija«, koji bi koristio svemu kršćanstvu Sr- 
bije, jer je u sredini pokrajine, Turci onamo ne dolaze, a sela 
su slobodna od podavanja dječaka za janičare. Janjevo obi- 
luje zlatnim i srebrnim rudnicima, duša ima preko 1000, na- 
rod je prijazan i bogoljuban, zahtijeva učitelja (»primate«), 
koga bi dobro plaćali; imaju kapelana. Novo brdo, udobna 
varoš, poznata s dobre klime, ima tvrđavu i srebrni rudnik ; tu 
je do nedavna sjedio biskup. Ima kapelana i dvije crkve, 600 
žitelja, većinom zlatara. žele imati učitelja, koga bi izdržavali 
zajedničkim prinosima. Trepče, bogato rudnicima zlata i 
srebra, ima 400 duša, kapelana i kapelu (oratorio), a izvan mje- 
sta lijepu crkvu, dva sela sa 100 duša i jednim kapelanom. — 
Vizitatori su obašli Prištinu, Novipazar, Kruševac, Prokuplje, 
Niš i Vidin. U prvih pet mjesta ima 250 katolika, od tih 50 Al- 
banaca, dok su ostali dubrovački trgovci. Priština, nekoć 
sijelo biskupa, tada nije imala crkve, pa su vizitatori naložili, 
da se uredi kapela. Priština i Novipazar bili su bez sve- 
ćenika, pa su im vizitatori namijenili dva alumna Ilirskoga Ko- 
legija. Kruševac, Prokuplje i Niš poslužuje naizmjen- 
ce »vikar Srbije«. Vidin s dva sela Madžara, koje su Turci 
onamo naselili, poslužuje valjan svećenik madžarske narodno- 
sti; među Madžarima ima mnogo heretika, Kruševac s pet 
sela ima 1500 žitelja Albanaca i tri svećenika, od kojih jedan 
vrši župničku službu u zgodnoj crkvi u Kruševcu, a druga dvo- 


Ta) * Ital. 171. fol. 364. — G1. VRELA I PRINOSI 3 (1933) str. 157. 


5) Fermendžin, Acta Bosnae p. 839—340. 

jica služe u selima, gdje ima jedna starinska crkva i jedna 
kapela. 

Nadbiskupima vizitirane Albanije i Srbije ostaviše Komu- 
lović i Raggio pisane »naredbe i naputke« u trinaest točaka 
a tiču se obrazovanja klera i poučavanja puka u vjerskim stva- 
rima, godišnje kanonske vizitacije biskupija, služenja svete 
Mise, djeljenja krizme, pastoralnih konferencija i t. d.?) 

Zanimljiv pogled u prilike Crkve na Balkanu pruža i napu- 
tak, što ga vizitatori (1584.) dadoše pismeno »prokuratorima 
latinskih crkva Albanije i susjednih krajeva«. Riječ »prokura- 
tor« nije uzeta u smislu sakristana ili zvonara, kako se upo- 
trebljava u Bosni u obliku »prakaratur«, nego označuje crkvene 
odbornike ili »tutore«. Među ostalim kaže naputak ovo. Neka 
bdiju, da se sačuva, pa i umnoži pokretno i nepokretno dobro 
crkve: za to nek se staraju više negoli za svoje vlastito. Zato 
će imati popis nekretnina crkve i drugih bogoslužnih mjesta s 
oznakom kakve i kolike su, isto tako i inventar pokretnina. Do- 
sad takva popisa i inventara nije bilo, no valja ih što prije sa- 
staviti: jedan primjerak dat će biskupu ili vikaru, a izvornik 
će zadržati. Takav će se inventar napraviti svake godine, ako 
to biskup bude držao potrebnim. Neka poprave crkve, jer zakoni 
današnje vlasti (turske) ne daju da se porušene crkve nanovo 
dižu. Neka čuvaju račune o nabavkama učinjenim za crkvu. 
Premda je prokuratorima rukovati crkvenim imutkom, opet ne 
smiju ništa učiniti proti svojem dušobrižniku niti imaju vlast 
da ga skidaju; oni su samo ovlašćenj da obavijeste biskupa ili 
vikara ili drugoga starješinu, kad dušobrižnik ne bi ispunjao 


. svojih dužnosti ili kad bi u čemu zastranio, a ostalo nek prepuste 


biskupu. Prokuratori nek se sastaju na sjednice, na koje mogu 
pozvati i druge mješćane, koji su bili prokuratori ili su za to 
sposobni, a za sjednice neka izaberu prvu nedjelju svakog mje- 
seca ili drugi koji podesan dan, da vijećaju o (potrebama crkve, 
i to prije Mise ili poslije nje. Prokuratori nek imaju pri sebi 
naredbe, što su ih vizitatori ostavili biskupima ili generalnim 
vikarima u pogledu kapelana i župnika, da mogu po dužnosti 
upozoriti biskupa, ako dušobrižnik može biti ne bi naredba vršio. 
Upozorit će pak biskupa istom onda, pošto su prije dušobriž- 
nika dva ili tri puta opomenuli. Da pak dušobrižnik to radije 
vrši svoju službu iz nesebične ljubavi što duguje svojem stadu, 
treba da i vjernici njemu iskazuju ljubav i štovanje, pogotovo 
prokuratori, koje vizitatori živo opominju, nek ne dadu da im 
dušobrižnik u čemu oskudijeva, već neka mu se daje što ga ide, 
jer je pravo da živi od oltara onaj, koji oltaru služi.10) 
Vizitatori su pohodili i katolike Bugarske i tim završili 
povjerenu zadaću, kako javljaju Papi iz Sofije 80. studenoga 
1584.11) U Sofiji su se zadržali dulje vremena i sastavili opširno 
9) * Ital. 171. fol. 390 r—391 v. ' 


10) * Ttal. 171. fol. 388 r—389 r. 
11) STARINE XVI, str. 210—220. 

izvješće o apostoiskom pohodu. Izvješće nije dosad nađeno, no 
mi mu djelomice znamo sadržaj iz dugačkog odgovora, što ga 
je Komuloviću i Raggiu poslao u Carigrad 238. ožujka 1585. 
kardinal državni tajnik Bartol Galli (»da Como«).12) Iz za- 
nimljivoga spisa vadimo samo nekolike stvari. Papa ovlašćuje 
albanske biskupe, da mogu dozvoliti katoličkim trgovcima da 
prodavaju čavle i neizrađeno željezo Turcima i njihovim kršćan- 
skim kmetovima, ali samo za izradu ratarskog oruđa, i to toliko 
funti, koliko se dopustilo u dozvoli izdanoj dalmatinskim bisku- 
pima; isto se ovlašćenje daje albanskim biskupima i u pogledu 
druge zabranjene robe, kao što se dopustilo biskupima Dalma- 
cije. (Postojala je naime zabrana prodavati Turcima ratni ma- 
terijal i svu robu, koja služi za ratovanje.) — Za izuzetne slu- 
čajeve dopušta se svećenicima i klericima nositi mač i luk sa 
strjelicama, ali samo za obranu od Turaka, uz ogradu da otuda 
ne bude sablazni, jer oružje, koje pristoji duhovnim osobama, 
jesu suze, molitva i post. — U stefanskoj su biskupiji 
crkve rijetke, a Turci ne dopuštaju kršćanima da se mnogo 
udaljuju od svojih kuća, te Papa dopušta svećenicima te bi- 


skupije da vrše vjerske tajne u prostorijama, koje nisu inače 


namijenjene bogoslužju, samo treba da takve privremene ka- 
pele budu za vrijeme sv. Mise udešene u skladu s propisima 
tridentskog sabora, a valja paziti i na to, da zbog toga ne bi 
opustjele crkve i postale džamije. -—- U određenim slučajevima 
dopušta se da se sveto Otajstvo čuva bez vječne luči, ako bi 
inače mogla nastati opasnost po vjernike. — Albanski Franjevci 
opservanti zaiskali su dispenzu, da smiju imati nekretnih do- 
bara, jer od same milostinje ne bi mogli izdržavati onoliko 
»braće i svećenika«, koliko to traže potrebe pokrajine: u toj 
stvari neka se ne uvodi ništa novo, jer bi inače presahla milo- 
stinja, kako ge dogodilo drugdje; osim toga ona bi dobra uvijek 
bila izložena pogibelji da ih Turci robe pa i otmu, a što _ je 
glavno, posjedovanje se imanja protivi njihovu pravilu i za- 
vjetu, i kosi se s odlukom tridentskoga sabora; neka oni fratri 
nastoje da budu pravi »opservanti« (opslužitelji) i sinovi sv. 
Franje, što će biti »na korist onih vjernih duša«, a ne će im 
uzmanjkati Gospodinova pomoć, »kaošto je obećao njihovu Ocu 
sv. Franji, dok budu obdržavali siromaštvo i svoje pravilo«. 
Uvelike odobrava Papa namisao o osnivanju škole u No- 
vom brdu i naređuje vizitatorima, da nađu učitelje. Isto će 
mu tako biti drago, ako se otvori mali kolegij u skopskoj Cr- 
noj gori; kardinal ne sumnja, da će Papa taj zavod poma- 

12) Od ovoga važnog spisa postoje dva primjerka: jedan u central- 
nom arhivu Isusovačkoga reda (Ital. 171. fol. 392 r—8396v) s datumom od 
12. ožujka 1585., ali bez potpisa; drugi se primjerak (s potpisom kardi- 
nala) čuva u Archivio di Stato u Rimu (Fondo Gesuitico), a izdao ga je 
nedavno preminuli ruski povjesnik E. šmur1o u djelu »Rossija i Italija« 
t. 1/2 (Petrograd 1911) str. 147—154. Fotokopije obaju primjeraka u pisca 
ovoga članka. 

gati. Sveti je Otac odlučio da za »albanski i srpski narod« 
osnuje poseban kolegij u Lecciu u Apuliji i već je naredio, 
da se tamo kupi palača ili prostrana i dobra zgrada; zato pre- 
staje potreba da se raspravlja o primanju većega broja đaka iz 
onih krajeva u Ilirski Kolegij u Loretu, koji je pun i prepun, 
a u drugu ruku ne može se dalje opterećivati Gospino Svetište, 
od kojeg se loretski kolegij uzdržava. Papa će srpsko-albanski 
kolegij opskrbiti sa svojom običajnom veledušnošću, jer se 
očinski stara za te narode kao i za sve ostale. — U prilog 
krojskom i ostalom svećenstvu Albanije, koje graniči s 
Grcima, vizitatori će poraditi pomoću poslanika kršćanskih vla- 
dara kod Visoke Porte, da naredi grčkom patrijarhi u Carigra- 
du, neka taj zabrani svojim metropolitama i biskupima grčkim 
zlobiti latinske svećenike i neprestano im dodijavati bilo zbog 
novoga kalendara bilo iznuđivanjem novaca i zlostavljanjem, a 
mogu takve stvari činiti, jer ih zakriljuju Turci, 

Posebnim pismom od 12. ožujka 15895, kardinal je Galli 
(di Como) u Papino ime naredio Raggiu i Komuloviću, da obađu 
Pavlićane u Bugarskoj i da ih pokušaju privesti katoličkoj 
Crkvi. Očito vizitatori nisu spomenuli u svojem izvješću, da su 
bili kod tih krivovjeraca, koji su zazirali od križa, a nisu se ni 
krstili, nisu imali svećenika, dok su u drugu ruku simpatizirali 
s katoličkom Crkvom, a opirali se grčkim patrijarhama cari- 
gradskim, koji su ih napastovali da pređu na grčki obred. 
Kardinal im daje upute, što će i kako će raditi kod tih Pavlićana, 
pa kad svrše i taj posao, neka krenu u Rim, te vraćajući 
ge neka izvrše ono, što im se odgovorilo u pogledu vizi- 
tiranih biskupija.15) Ne možemo dokumentarno utvrditi, da su 
Komulović i Raggio bili kod bugarskih Pavlićana, ali je gotovo 
nemoguće zamisliti, da oni ne bi bili izvršili spomenutoga naloga 
Svete Stolice od 12. ožujka 1585. Sacchini!4) govoreći pod 
g. 1584. o poslanstvu Raggia i Komulovića kaže, da su svršivši 
zadaću pošli u Carigrad i »slijedeće godine« u Rim, dakle 1585. 
Raggio se sigurno g. 1585. vratio u Rim, dok za Komulovića mo- 
žemo pouzdano reći, da je još g. 1586. djelovao u Turskoj kao vi- 
zitator. Prvo, on i sam kaže, da je bio vizitator u Turskoj tr i go- 
din e15) (a te su 1584., 1585. i 1586.) ; drugo, Komulović je, što 
se dosad nije znalo, od Siksta V., nasljednika Grgura XIII., 


13) * Ital. 171. fol. 855r—356 r. — O Pavlićanima iznio je mnogo 
dokumenata Fermendžin u »Acta Bulgariae« (Mon. Slav. Merid. sv. 19. 
Izd. Jug. Akad. Zagreb 1887). — O bugarskim Pavlićanima najbolji je | 
prikaz napisao N. I. Milev: »Katoliškata propaganda v Blgarija prjez 
XVII vjek« (Sofija 1914). Milev je uz »Aceta Bulgariae« i druge tiskane 
izvore još upotrebio i važne, neizdane dokumente bečkoga državnoga arkiva 
(Haus-, Hof- und Staatsarchiv). — Pavlićani sva je prilika nisu bili ma- 
nihejci. Tako sudi i Fred. C. Conybeare u »The Key of Truth. A 
manuel of the. Paulician Chruch of Armenia«. (Oxford, at the Clarendon 
Presse, 1898). 

14) Historia Soc. Iesu V/1 (Romae 1661) pag. 170—171. 

15) STARINE XVI, 86. 

bio imenovan »apostolskim legatom«. To saznajemo iz nacrta 
Komulovićeva »otvorenog lista« izdanog u Jasiu u Moldav- 
skoj 20. srpnja 1586. Komulović, koji tu sebe naziva »legatus 
apostolicus« Siksta V., postavlja konventualca fra Jeronima 
Arsenga »de Chios« vikarom Moldavske, dok ili Papa njega 
potvrdi ili bude drugi poslan iz Rima; a s privolom je voj - 
vode Petra postavio na čelo reformiranim od njega samo- 
stanima u Bacau-u fra Jeronima i Krećanina fra Vinka 
de Mezi, pošto je tu dvojicu s Papinim ovlašćenjem uzeo 
za drugove u poslu apostolske vizitacije. 

Komulović se vratio u Rim najkasnije prvih mjeseci god. 
1587., jer je 12. travnja iste godine stupio u svetojeronimski 
Kaptol, osnovan od Siksta V. Komulović bi imenovan prvim 
arhiprezbiterom Kaptola.i5) Čini se, da je Komulović za svoje 
zasluge, što ih je stekao kao vizitator i legat, imenovan opa- 
tom ninskim još od Siksta V., a otprije je bio zadarski 
kanonik, 


sie 
Lij 


Klement VIII. (1592.—1605.) usvojio je, čim je zasio 
na stolicu sv. Petra, davnu zamisao svojih prethodnika, da uje- 
dini kršćanske vladare i narode i protjera iz Evrope Osmanlije, 
koji su prodrli u srce Evrope i ugrožavali ostali kršćanski Za- 
pad. Naš zemljak, Zadranin Petar čedulin, biskup ninski, 
(poslije hvarski), pošto je g. 1580.—1581. obavio apostolsku 
vizitaciju carigradske Crkve, podastro je Grguru XIII. zname- 
nito izvješće, u kojem uz ostalo zagovara savez Austrije, Polj- 
ske i Moskve za oslobođenje balkanskog poluotoka.i17) Komu- 
lović u poznatom izvješću (namijenjenom jednom od nasljed- 
nika Grgura XIII.) nabrojivši, koliko bi koja zemlja na Bal- 
kanu (osim Grčke) mogla dati kršćanskih ratnika u slučaju 
ustanka, pokazuje s priličnom mjerom optimizma, kako bi se 
sav Balkan mogao osloboditi, a Osmanlije istisnuti iz Evrope. 
Na prvom mjestu ističe Komulović, da treba sklopiti savez s 
Rusijom, koja bi vodila oglobodilačku vojnu: balkanski kršćani 
upiru svoj pogled u Moskvu i u njezina cara.l7a) 

Klement VIII. od početka svog pontifikata uzeo je razvi- 
jati veliku diplomatsku akciju u vidu oslobođenja Evrope od 
Osmanlija pa je slao svoje emisare čak u Aziju. Našega Ko- 
mulovića imenova apostolskim delegatom povjerivši mu za- 
daću, da predobije za savez proti Osmanlijama Erdelj, Moldav- 
sku, Poljsku i Moskvu. U najvećoj tajnosti krene Komulović u 

16) Tako Rački (STARINE XIV, 84). Ako to stoji, onda moramo 


uzeti, da je K. g. 1587. postao arhiprezbiterom u nekom drugom smislu 
nego što je bio već g. 1582. 

17) GL Dr. Adolf Gottlob, Die lat. Kirchengemeinden in der 
Tiirkei und ihre Visitation durch Petrus Cedulini, Bischof von Nona, 1580 
—1581. U »Historiches Jahrbuch«, Bd. VI (Miinchen 1885) pag. 42—72. 

17a) STARINE XIV, 86—87. 

studenom 1593. iz Rima. Svrhu putovanja smio je saopćiti svo- 
joj pratnji istom kad prekorači granice Italije. Tajna se ipak 
nije sačuvala i već 2. listopada javljaše mletački poslanik P a- 
ruta svojoj vladi, kamo i zašto Komulović putuje! U Mlecima 
trebao ge delegat staviti potajno u dodir s Albancima i po- 
taknuti ih da pošalju poslanstvo u Rim. O tim pregovorima 
nema potankosti, ali se zna, da je od toga časa nastalo življe. 
općenje Albanaca s Rimom.15) 


Oko 15. siječnja 1594. stigao je Komulović u erdeljski. 
Belgrad (Gyula Fehćrv&r, Alba Julia), gdje ga je vojvoda, 
SigmundBathory objeručke primio, ali je Komulović mo- 
rao sačuvati potpuni incognito, jer su u vojvodini vladale teške. 
političke i vjerske razmirice. Sigmund je gorio od želje, da se 
pokrene vojna na Osmanlije, pa je uz veliku opreznost polučio, 
pristanak sabora na savez s Austrijom, ali je zaključak morao. 
biti tako formuliran, da ne uznemiri pristalice Turske i protiv-. 
nike Austrije. Komulović je pun najljepših nada ostavio Er-. 
delj prije negoli je izbila na javu živa opozicija, kojoj se sta- 
više na čelo Sigmundovi bratići Baltazar i Stjepan. 
Sigmund je otpor ugušio u krvi. Pod kraj godine 1594. sabor: 
odobri savez s Austrijom. 

Mimoišav Vlašku, gdje je mogao lako stradati od Turaka,, 
zaputi se Komulović u Moldavsku. Tu je u Jasiu 22. i 28. ožujka 
imao tajnu audienciju u vojvode Arona, koji se doduše izjavi: 
za savez proti sultanu, ali je sakrivao svoje pravu misao: njemu: 
je bilo stalo samo do toga, da dobije pomoć proti Tatarima. 
Arona zamijeni g. 1595. u vojvodstvu Stjepan Razvan, 
koji se otvoreno izjavi proti Osmanlijama. Iste godine u mje-. 
secu studenom vojvode erdeljski, moldavski i vlaški sklopiše. 
savez, a onda digoše vojske proti Muratu III., koji je već 
1593. kralju Rudolfu navijestio rat (to je t. zv. 14-godišnji rat, 
1593.—1606.; u Hrvatskoj je počeo već 1591.). Nakon Muratove 
smrti postade turskim carem njegov sin Muhamed1lII. Taj: 
je, čim se zacario, dao zadaviti devetnaest svoje braće i sedam. 
trudnih robinjica. Rat se nastavio, a završio se mirom na ušću 
Žitve (1606.). Tom je miru dijelom utro put naš Komulović, 
koji je uspješno radio oko saveza triju vojvoda s kraljem i: 
carem Rudolfom. ' 

U smislu instrukcijet9) od 10. studenoga 1593. Komulo-. 
vić je pokušao da digne na Osmanlije kozake na obalama. 
Dnjestra i Dnjepra. Bio je ovlašćen, da im za troškove dade: 
12.000 forinti, čim budu u neprijateljskoj zemlji. U ožujku: 
1594. nalazimo ga u Kamienecu, otkud ode u Lavov, gdje 
u nadbiskupu Solikowskom nađe vatrenog pristašu Pa- 

18) O tobožnjem patvaranju nekih pisama i pečatnika, koji su se 
našli nakon njegova odlaska iz Mletaka u kući gdje je odsio, gl. Glasnik, 


Zem. Muzeja u Bosni i Herec., sv. XXI (1909) str. 17—19. 
19) STARINE XXXVI (1918) str. 9—22. 

pine osnove. Drugdje je nailazio na nerazumijevanje i gebič- 
nost. Dobar poznavalac ljudi progledao je princa Konstan. 
tina od Ostroga, koji je jedno govorio, a drugo mislio. 
.Kancelar poljske kraljevine Zamojski ušančio se za svaka- 
kve izgovore, da omete savez kršćanskih vladara. Sad se obrati 
Komulović na junačkoga starostu sniatynskoga Nikolu Ja- 
zlowieekoga, ljutog protivnika Zamojskoga. Jazlowiecki se 
pismeno obveže (830. VII. 1594.), da će za tri mjeseca udariti 
na Tatare, sultanove saveznike, koji su nemilo pustošili Ugar- 
«sku.?%) Starosta je iskupio riječ, a nije njegova krivnja, što se 
pothvat izjalovio. — U listopadu 1594. nastavi Komulović di- 
plomatske pregovore u Krakćwu. S nuncijem Malaspi- 
nom izradi nacrt lige, koji će se predložiti poljskom saboru, 
koji se trebao sastati 6. veljače 1595. Premda su odlični rodo- 
ljubi zagovarali ligu, ipak prevlada protivna struja, i sabor 
ge izjavi za očuvanje mira s Turskom! Razočaran krene Ko- 
mulović u Mosk v u. Prema instrukciji21) od 27. siječnja 1594. 
imao je da predobije za ligu cara Teodora (Fedora), koga 
su na Zapadu držali slaboumnim, a za koga je zapravo vladao 
rusificirani Tatarin Boris Godunov. Taj je službeno pO- 
državao prijateljske veze i s Turcima i s Tatarima, ali potajno 
je pomagao cara Rudolfa novcem proti jednima i drugima. Po- 
litički pregovori ostaše gotovo bez rezultata. Godunov samo iz- 
razi tradicionalnu želju, da bi se poslanici Zapada sastali u Mo- 
sskvi da pretresu pogodbe, uz koje bi se sklopila liga. Po ru- 
skim izvorima Komulović je ostavio moskovsko tlo 25. svib- 
nja 1595. , 

Važnu je zadaću izvršio nekon svoga povratka iz Moskve: 
nuncije Malaspina povjerio mu je vizitaciju prostrane bi- 
'sskupije vilanske (Vilna), koja je već pet godina bila bez 
pastira, a nalazila se u dezolatnom stanju, Komulović među 
ostalim obrati svoju pažnju odgoju klera i obnovi znamenitu 
katedralu, za koju se bilo bojati da će se srušiti, a njegova 
je također zasluga, što je kralj Sigmund (1596.) nominirao 
vrloga Bernarda Maciejowskoga biskupom vilanskim 
(Pastor IX, 401). 


Nakon svršene vizitacije Komulović bi opet poslan u Mo-. 


skvu. Ovo poslanstvo pada u doba krvavih dogođaja, koji su 
slijedili iza poznate brestovske unije. Komulović je u proljeću 
1596. primio od nuncija Malaspine pismo poljskoga kralja 
Sigmunda III. caru Teodoru i diplomatski naputak u četiri 
točke: neka poluči u cara, da bi spriječio provale Tatara i ne 
vjerovao njihovoj riječi; — neka pouzdano sazna, ima li car 
namjeru da pristupi protuosmanlijskoj ligi: ako je nema, neka 
prouči pogodbe sigurnosti za Poljsku i Švedsku sa strane Mo- 
skve u slučaju rata s Turskom; ako li je car gotov da pristupi 


20) STARINE XIV, str. 111. 
21) STARINE XXXVI, str. 22—28. 

ligi, neka mu razjasni, da se sastanak poslanika zbog velikih 
daljina ne može održati u Kremlu; — neka caru. dozove u pa- 
met obećanje u pogledu Švedske i, budući mirovni ugovor još. 
nije ratificiran, neka sklone cara da odustane od njega, ako bi 
se Švedi pobunili proti Sigmundu III.; — napokon neka spo-. 
mene sjedinjenje Rusa sa Svetom Stolicom. . 

Pod kraj ožujka g. 1597. Komulović je s pratnjom stigao. 
u Oršu, gdje su Rusi počeli s njim da surovo postupaju, pače. 
su pustili da gladuje: nisu htjeli vjerovati, da poslanik Rima, 
dolazi iz Vilne. Iz Smolenskoga potuži se Komulović: 
Teodoru pismom, kojim je ujedno htio pripraviti tlo pregovo-. 
rima, čini se, da je u Kremlu bio dočekan vrlo hladno, a kako 
nije imao službenih pisama, smatrahu ga uhodom. Tako je. 
bar mislio carski poslanik Abraham Dohna, dok su Po- 
ljaci tumačili carsku nemilost brestovskom unijom, za koju se- 
držalo da joj je Komulović jedan od najvatrenijih promicatelja. 
O drugom poslanstvu u Moskvu nema zasad drugih izvora do. 
ona dva pisma cara Teodora Klementu VIII.?2) Car daje samo. 
lijepe riječi i obećanja, a liga je ostala kula u zraku. Uosta- 
lom nije ni bolje prošao u Poljskoj kardinaldlegat Caetani,, 
u koga se polagahu velike nade u pogledu stvaranja lige. 

Komulović je u listopadu g. 1597. već bio u Warsza wi, 
gdje je ostao, dok je trajao poljski sabor. Tako je želio nuncije. 
Malaspina i dobio za to odobrenje od kardinala San Giorgia.. 
Malaspina je Komulovića veoma cijenio »radi njegove bogo-. 
ljubnosti, razboritosti i okretnosti u poslovima«. 

Pierling je ovako karakterizirao Komulovića kao diplomatu: 
nema u njega machiavelizma, ni lukave prepredenosti, pa ni: 
finese jednog Possevina; u njega prevladava zdrav razum ;. 
značaj mu je stvoren, čestit, nesebičan ; njegova se riječ sluša, 
on umije steći utjecaj, voditi parlamentarnu bitku, raskrinkati: 
protivnika. : 

U Warszawi bio je Komulović u audijenciji kod kralja, 
kojemu je, čini se, dao dobrih savjeta. Dokle je ostao u Poljskoj 
ne znamo, no bio je u Warszawi još 10. siječnja 1598., jer- 
toga je dana pisao kardinalu San Giorgiu i izrazio želju da 
se vrati u Rim,23) kamo ga je srce vuklo to jače, što je spo- 
znao, da ga je prevarila nada u mogućnost saveza, između Po- 
ljaka i Rusa, a s tim se oslobođenje kršćanskih naroda pomaklo. 
u nedoglednu daljinu. ' 

Ojađena srca vratio se u Rim, gdje ga je zatekla nova. 
žalost: u kratkom razmaku pomriješe mu brat Ko m ul 0, kle- 
rik, i sinovac Petar, svetojeronimski kanonik. Obojici, Sa-. 
hranjenoj u crkvi sv. Jeronima, stavio je g. 1599. spomen-ploču. 
(u podu crkve), na kojoj se još naziva ninskim opatom, a. 


22) STARINE XVI, str. 248—250. 
23) STARINE XVI, str. 250. 

spominje i svoje petgodišnje poslanstvo u službi Klementa 
VIII.24) 

s 

Iste godine (1599.) 1. travnja stupio je Komulović u no- 
vicijat Isusovačkoga reda kod Svetog Andrije u Rimu i tim 
(dao posve nov pravac svojem životu. Koji su razlozi mogli po- 
taknuti uglednoga prelata i diplomatu da odabere stalež, u ko- 
.jem gotovo nema mogućnosti da se tko popne do crkvenih ča- 
sti? Mletački poslanik u Rimu tumačio je Komulovićev korak 
u pismu duždu time, što nije postao kardinal.25) Držimo, da 
je to nagađanje bez temelja, a protivi mu se i sve ono, što 
inače znamo o njegovu značaju i kasnijem radu. Prije je moglo 
(donekle utjecati na njegovu odluku jedno drugo razočaranje, 
“ono, što je sigurno nastalo, kad je za svojeg diplomatskog dje- 
lovanja spoznao beskrajnu sebičnost ljudi, koja mu se kraj nje- 
.gova plemenita značaja morala zgaditi. ; 

Godine 1600. bio je Komulović kroz sedam mjeseci »ilir- 
Ski« (hrvatski) penitencijar kod Svetoga Petra u Rimu. O 
tom radu izvješćuje kratak spis pisan i potpisan njegovom ru- 
kom.26) U Rimu je boravio i glijedeće četiri godine. Školske 
'godine 1603./1604. bio je član »Ilirske Akademije« Rimskoga 
Kolegija, kojoj bijaše pročelnikom teolog prvoga tečaja Ba r- 
tol Kašić, pisac prve slovnice hrvatskoga jezika; Instituti- 
'onum linguae Illyricae libri duo (Rim 1604.).27) 

U drugoj poli g. 1604. poslan je Komulović s druga tri 
Isusovaca u Dubrovnik, gdje se po želji kardinala San Gi- 
orgia otvorila stalna »misija« (rezidencija). U Dubrovniku 
-je ostao sve do svoje smrti (2. srpnja 1608.) i ostavio krasnu 
uspomenu, kako razabiremo iz Kašićeva pisma ocu Okta- 
viju Lorenziniu u Rimu, datiranog u Dubrovniku 20. 
listopada 1610.: »Ovdje nema spisa dobrog oca Komulovića ni 
pisama ni izvješća o misiji, — mislim, da je sve ovo ponio o. 
Silvestar —, ali ostaje u ovom gradu živa uspomena o njego- 
voj velikoj ljubavi prema siromasima i svakoj vrsti ljudi te 
"o njegovu neumornom trudu da pomogne umiruće; kod jednog 
od njih, koji je bolovao od ljute groznice, dobri se Otac okužio 
i nakon osam je dana preminuo.«28) 

U Dubrovniku u jednoj svojoj bolesti, ne znamo, da li u 
posljednjoj, Komulović je s dozvolom vrhovnoga starješine Re- 
dao. Klaudija Aquavive, velikog prijatelja Hrvata, 
učinio neku vrstu oporuke ili darovnice2%) i rasporedio svojim 


24) Natpis u Kukuljevićevu »Arkivu za povčstinu jugoslavensku«, sv. 
1 (Zagreb 1851) str. 117. 

25) STARINE II (1870), str. 86 (br. 65). 

26) * Rom. 127. II. fol. 464. 

27) Gl. moj članak u kalendaru »Napredak« 1984, str. 683 ss. 

28) Fotokopija pisma u pisca ovog članka. — O Komulovićevu radu 
“u Dubrovniku gl. članak »Isusovci u Dubrovniku 1604—1612« u Spomenici 
“dubrovačke gimnazije, koja bi imala izaći još ove godine (19835). 

29) * Austr. 20. fol. Tr—8r. 

imutkom, kojeg se još ne bijaše odrekao, buduć još nije po- 
ložio zadnjih zavjeta, Iz te oporuke ili darovnice vadimo je- 
dnu stvar, radi koje same zaslužuje Aleksandar Komulović da 
mu se ime zlatnim slovima zapiše u povijest Hrvata. Kao pa- 
pinski poslanik uštedio je oveću svotu novaca i uložio ju u 
vrijednosne papire. Godišnji im prihod iznosi otprilike 100 du- 
kata. Prije nego je stupio u Red, misleći, da u njemu ne će 
moći raspolagati imutkom, on je te vrijednosne papire namije- 
nio djeci svoga brata Ivana, koji je minule godine umro od kuge; 
sad moli njihovu majku i druge skrbnike, budući djeci ostavlja 


svoju baštinu, neka mu puste polovicu rečenih vrijednosnih 


papira, da može njima raspolagati »za dobro svoje duše«. Moli 
oca generala, neka dopusti, da mogne raspolagati polovicom tih 
vrijednosnih papira ovako: ostavlja je »Ilirskoj Aka- 
demiji« u Rimskom Kolegiju za izdavanje 
hrvatskih knjiga; povjerava tu stvar skrbi 
0. generala, da se glavnica nikad ne troši, 
nego da se prihodi upotrebljavaju za spo- 
menute knjige ili inače na korist hrvatskoga 
naroda, kako to bude o. general držao boljim. 

Koliko se zna, ovo je u našoj povijesti prva hrvatska za- 
klada te ruke. 

